Il-Brigadier Ġenerali Antonio Maggi inħatar bħala Kmandant ġdid tal-Missjoni tal-UE għall-Missjoni ta' Taħriġ tal-UE fis-Somalja (EUTM Somalia). Il-Ġeneral Maggi, li huwa Taljan, jassumi d-doveri tiegħu fit-8 ta' Marzu 2015. Huwa ser jieħu post il-Brigadier Ġenerali Massimo Mingiardi, li kien ilu f'din il-pożizzjoni minn Diċembru 2013. EUTM Somalia, li tnediet fir-rebbiegħa tal-2010, hija parti mill-approċċ komprensiv tal-UE għal Somalja stabbli, demokratika u prospera bħala parti mill-qafas strateġiku tal-UE għall-Qarn tal-Afrika. S'issa kkontribwixxiet għat-taħriġ ta' madwar 4.000 truppi Somali, b'attenzjoni speċjali fuq uffiċċjali, speċjalisti u min iħarreġ. Il-missjoni tagħti pariri politiċi u strateġiċi lill-ministeru għad-difiża u lill-kap tad-difiża tal-forzi tas-Somalja fir-rigward tal-iżvilupp tas-settur tas-sigurtà. Hija tagħti pariri wkoll dwar taħriġ militari sabiex jitpoġġew il-pedamenti għal sistema ta' taħriġ militari organizzat mis-Somalja. Sa minn Jannar 2014, il-missjoni hi bbażata f'Mogadixu, is-Somalja. Id-deċiżjoni ttieħdet mill-Kumitat Politiku u ta' Sigurtà tal-Kunsill. Skeda informattiva dwar EUTM Somalia, Ottubru 2014 Din ir-riżorsa bħalissa hi disponibbli biss bil-lingwa jew il-lingwi li ġejjin: